proxectonos/corpus_dominio_legal_administrativo_tmp huggingface dataset:
EXTRACTO da Orde do 18 de setembro de 2025 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2025 (código de procedemento MR321A).
Consellería do Medio Rural — III. Outras disposicións — 29/09/2025

BDNS (Identif.): 858070.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/858070
Primeiro. Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias.
2. As asociacións agrarias.
Segundo. Obxecto
O obxecto desta orde é establecer as bases reguladoras para conceder axudas, en réxime de concorrencia polo sistema de rateo, para realizar actividades de interese agrario (código de procedemento MR321A), e convocalas para o exercicio orzamentario 2025.
Terceiro. Bases reguladoras
Estas axudas outorgaranse ao abeiro do disposto na Orde do 18 de setembro de 2025 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2025 (código de procedemento MR321A).
Cuarto. Actividades subvencionables
Serán subvencionables os custos derivados das seguintes actividades realizadas entre o 1 de outubro de 2024 e o 30 de setembro de 2025:
a) Funcións e actuacións que lles son propias conforme a normativa legal.
b) Funcións ordinarias de xestión interna.
c) Representación perante as institucións.
d) Participación nos órganos colexiados constituídos pola Administración galega para a defensa dos intereses dos seus representados (mesas, comisións, etc.).
e) Formación dos asociados e dos seus familiares en actividades agrarias ou no sector agroalimentario.
f) Fomento do asociacionismo agrario.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no
Diario Oficial de Galicia
.
Santiago de Compostela, 18 de setembro de 2025
RESOLUCIÓN do 5 de setembro de 2025 pola que se lles dá publicidade ás addendas, acordos e convenios de colaboración subscritos no segundo cuadrimestre do ano 2025.
Escola Galega de Administración Pública — III. Outras disposicións — 22/09/2025

Segundo o que establece o artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación das addendas, acordos e convenios que subscribiu a Escola Galega de Administración Pública nos meses de maio, xuño, xullo e agosto do ano 2025, que se incorpora como anexo a esta resolución.
Santiago de Compostela, 5 de setembro de 2025
EXTRACTO da Orde do 10 de setembro de 2025 pola que se establecen as bases reguladoras e se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2023/24 (código de procedemento ED311B).
Consellería de Educación, Ciencia, Universidades e Formación Profesional — III. Outras disposicións — 22/09/2025

BDNS (Identif.): 856976.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/856976
Primeiro. Persoas beneficiarias
Alumnado que cursase estudos de formación profesional de grao superior no curso 2023/24 (presencial ou a distancia) nalgún centro educativo da Comunidade Autónoma de Galicia e rematase en 2024 cunha cualificación final do ciclo formativo igual ou superior a 8,50.
Segundo. Obxecto
Convocar na Comunidade Autónoma de Galicia os premios extraordinarios de formación profesional (código de procedemento ED311B) para o alumnado que realizou estudos de formación profesional de grao superior no curso 2023/24 na Comunidade Autónoma de Galicia e rematou en 2024. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE núm. 180, do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Orde do 10 de setembro de 2025 pola que se establecen as bases reguladoras e se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2023/24 (código de procedemento ED311B).
Cuarto. Importe
Vinte e tres (23) premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 23.000 €, que non poderán exceder os 1.000 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 10 de setembro de 2025
RESOLUCIÓN do 17 de setembro de 2025, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos exercicios correspondentes á obtención do certificado.
Consellería de Presidencia, Xustiza e Deportes — III. Outras disposicións — 29/09/2025

O tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 10 de xullo de 2025, da Dirección Xeral de Mobilidade (DOG núm. 139, do 22 de xullo), acordou, de conformidade co disposto na base novena da mencionada resolución:
Primeiro. As probas correspondentes á obtención do certificado de conselleiro de seguridade para o transporte de mercadorías perigosas por estrada e por ferrocarril terán lugar na Escola Galega de Administración Pública (EGAP), rúa de Madrid 2-4, As Fontiñas, Santiago de Compostela.
Os ditos exercicios realizaranse o vindeiro día 21.10.2025, nos horarios e aulas que a seguir se sinalan:
Segundo. Para os efectos de realizar os correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único e resultarán excluídos da súa realización aqueles que non comparezan.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame. Recoméndase, igualmente, que concorran provistos dunha copia da solicitude de admisión e do impreso xustificativo do pagamento das taxas.
Sexto. As persoas aspirantes poderán consultar textos normativos en formato papel para realizar a parte práctica deste exercicio, sempre que neles non figuren comentarios ou resolución de casos prácticos. Así mesmo, poderán ir provistas de máquina calculadora sen memoria RAM para efectuar as operacións matemáticas que cumpran. Non se admitirá o emprego de tabletas nin teléfonos móbiles.
Prégase que os aspirantes comparezan ao exame provistos de bolígrafo azul ou negro.
Santiago de Compostela, 17 de setembro de 2025
RESOLUCIÓN do 22 de setembro de 2025, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Consellería de Presidencia, Xustiza e Deportes — III. Outras disposicións — 29/09/2025

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
Segundo o disposto nos artigos 99, 101.2 e 105 do Decreto 15/2023, do 12 de xaneiro, de desenvolvemento da dita lei, o distintivo de permanencia poderá concederse con periodicidade anual, mediante resolución do órgano directivo competente en materia de coordinación de policías locais, ao persoal dos corpos da policía local e ao persoal vixilante municipal cando cumpra 25 anos de servizos efectivos, calquera que sexa a súa categoría, sempre que non consten no seu expediente persoal antecedentes por sancións disciplinarias ou condenas penais pendentes de cancelación, requisitos que deberán ser acreditados polos concellos que corresponda.
Mediante esta resolución acórdase outorgar o distintivo de permanencia ao persoal dos corpos da policía local que, ademais de contar cos restantes requisitos, cumpriu 25 anos de servizos efectivos.
De acordo co previsto no citado artigo 101.2 do Decreto 15/2023, do 12 de xaneiro, e tendo en conta as competencias conferidas polo artigo 39 do Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes,
Primeiro. Outorgar o distintivo de permanencia ao persoal das policías locais que se relaciona no anexo a esta resolución, por ter cumpridos 25 anos de servizos efectivos segundo as certificacións dos respectivos concellos de pertenza, tanto respecto do tempo dos servizos como do resto de requisitos.
Segundo. Publicar esta resolución no Diario Oficial de Galicia.
Santiago de Compostela, 22 de setembro de 2025
Listaxe do persoal dos corpos de policía local dos concellos de Galicia ao cal se lle outorga o distintivo de permanencia:
• Provincia da Coruña:
– Concello de Arteixo:
– Concello de Carballo:
Valiña Parga, Jesús Manuel.
– Concello da Coruña:
Lema Barca, Enrique.
–Concello de Ferrol:
Guerrero Cabanas, Rogelio.
Ruiz Dopico, Antonio José.
– Concello de Laxe:
Álvarez Pose, Marcial.
• Provincia de Lugo:
– Concello de Monforte de Lemos:
Álvarez López, Néstor.
• Provincia de Ourense:
– Concello do Barco de Valdeorras:
Delgado Fernández, Beatriz.
López García, José.
– Concello de Ribadavia:
Vázquez Vázquez, Alberto.
– Concello de Verín:
• Provincia de Pontevedra:
– Concello de Gondomar:
Otero Nandín, Mª Luz.
– Concello de Moaña:
Paredes Portela, José Rodrigo.
– Concello de Poio:
Duarte Solla, Antonio.
– Concello de Ponteareas:
– Concello de Pontevedra:
– Concello de Salceda de Caselas:
– Concello de Vigo:
RESOLUCIÓN do 17 de setembro de 2025, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos exercicios correspondentes á renovación do certificado.
Consellería de Presidencia, Xustiza e Deportes — III. Outras disposicións — 29/09/2025

O tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 10 de xullo de 2025, da Dirección Xeral de Mobilidade (DOG núm. 139, do 22 de xullo), acordou, de conformidade co disposto na base novena da mencionada resolución:
Primeiro. As probas correspondentes á renovación do certificado de conselleiro de seguridade para o transporte de mercadorías perigosas por estrada e por ferrocarril terán lugar na Escola Galega de Administración Pública (EGAP), rúa de Madrid, 2-4, As Fontiñas, Santiago de Compostela.
Os ditos exercicios realizaranse o vindeiro día 21 de outubro de 2025, nos horarios e aulas que a seguir se sinalan:
Segundo. Para os efectos de proceder á realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. As persoas interesadas serán convocadas para cada exercicio en chamamento único e resultará excluída da súa realización quen non compareza.
Cuarto. Os aspirantes excluídos por non comparecer no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame. Recoméndase, igualmente, que concorran provistos dunha copia da solicitude de admisión e do impreso xustificativo do pagamento das taxas.
Prégase que os aspirantes comparezan ao exame provistos de bolígrafo azul ou negro.
Santiago de Compostela, 17 de setembro de 2025
RESOLUCIÓN do 24 de abril de 2025 pola que se modifica a relación de postos de traballo do persoal técnico, de xestión e de administración e servizos.
Universidade de Vigo — III. Outras disposicións — 02/05/2025

A Universidade de Vigo publicou unha modificación parcial da relación de postos de traballo do persoal técnico, de xestión e de administración e servizos no Diario Oficial de Galicia do 27 de marzo de 2025, mediante a Resolución do 17 de marzo de 2025.
Consonte o establecido no artigo 38 da Lei 2/2015, do 29 de abril, do emprego público de Galicia, e en exercicio das competencias que lle confire a normativa vixente, este reitorado resolve modificar a relación de postos de traballo do persoal técnico, de xestión e de administración e servizos desta universidade, cos efectos previstos na Resolución do 17 de marzo de 2025, nos seguintes termos:
– O posto de xefe/a da Sección de Selección e Programas, con código 04630 PF1041 1, pasa a denominarse: xefe/a da Sección de Selección, con código 04650 PF1041 1.
– O posto de técnico/a de biotecnoloxía, con código 11700 PF1250 1, pasa a localizarse no edificio Campus da Auga, no Campus de Ourense, con código 16400 PF1250 1.
Contra esta resolución, que esgota a vía administrativa, poderase interpoñer recurso ante a xurisdición contencioso-administrativa, no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpoñer contra esta resolución recurso de reposición, no prazo dun mes contado a partir do día seguinte ao da súa publicación, ante o mesmo órgano que a ditou. Neste caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 24 de abril de 2025
CORRECCIÓN DE ERROS. Resolución do 22 de abril de 2025 pola que se establecen as bases reguladoras do Programa de axudas para a promoción de vivenda accesible na Comunidade Autónoma de Galicia e se procede á súa convocatoria, con financiamento plurianual, para o ano 2025 (código de procedemento VI435D).
Instituto Galego da Vivenda e Solo — III. Outras disposicións — 02/05/2025

Advertido erro na citada resolución, na versión en castelán, publicada no Diario Oficial de Galicia número 81, do 29 de abril de 2025.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 23 de abril de 2025 pola que se modifica a Resolución do 17 de marzo de 2025 pola que se aproban as bases reguladoras do Programa de avais para a adquisición de vivenda, se dá publicidade ao convenio que asinarán entre este instituto e as entidades financeiras para a súa concesión e se procede á convocatoria do programa para o ano 2025 (código de procedemento VI402B).
Instituto Galego da Vivenda e Solo — III. Outras disposicións — 02/05/2025

O 19 de marzo de 2025 publicouse no Diario Oficial de Galicia a Resolución do 17 de marzo de 2025 pola que se aproban as bases reguladoras do Programa de avais para a adquisición de vivenda, se dá publicidade ao convenio que asinarán entre este instituto e as entidades financeiras para a súa concesión e se procede á convocatoria do programa para o ano 2025 (código de procedemento VI402B).
A letra b) do punto 2 do ordinal sétimo da dita resolución, relativo aos Requisitos para poder ser persoa beneficiaria do programa, dispón que:
b) No suposto de adquisición dunha vivenda protexida, a vivenda debe ter sido cualificada definitivamente como vivenda protexida de protección autonómica de réxime xeral, especial ou concertado na data de publicación da correspondente convocatoria.
Coa finalidade de dar acollida a un maior número de persoas beneficiarias do programa, o Instituto Galego da Vivenda e Solo considera oportuno modificar o dito punto, ampliando a data na que a vivenda obxecto de adquisición ten que estar cualificada definitivamente como vivenda de protección autonómica de réxime xeral, especial ou concertado, de tal xeito que, en vez de exixir que sexa na data de publicación da correspondente convocatoria, exixir que estea cualificada no momento de presentación da solicitude.
Polo exposto, en atención ás facultades que me confire o artigo 4 do Decreto 143/2024, do 20 de maio, polo que se establece a estrutura orgánica do IGVS,
Único. Modificar a Resolución do 17 de marzo de 2025 pola que se aproban as bases reguladoras do Programa de avais para a adquisición de vivenda, se dá publicidade ao convenio que asinarán entre este instituto e as entidades financeiras para a súa concesión e se procede á convocatoria do programa para o ano 2025, nos seguintes termos:
1. Modifícase a letra b) do punto segundo do ordinal sétimo Requisitos para poder ser persoa beneficiaria do programa, que pasa a ter a seguinte redacción:
b) No suposto de adquisición dunha vivenda protexida, a vivenda debe ter sido cualificada definitivamente como vivenda protexida de protección autonómica de réxime xeral, especial ou concertado na data de presentación da solicitude.
A publicación desta modificación non altera o prazo de presentación de solicitudes previsto no ordinal vixésimo terceiro da Resolución do 17 de marzo de 2025.
A presente resolución producirá efectos desde o día da súa publicación no Diario Oficial de Galicia.
Santiago de Compostela, 23 de abril de 2025
RESOLUCIÓN do 28 de abril de 2025, conxunta da Intervención Xeral da Comunidade Autónoma de Galicia e da Dirección da Axencia Tributaria de Galicia, pola que se acorda a anulación e a baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
Consellería de Facenda e Administración Pública — III. Outras disposicións — 02/05/2025

O artigo 2 da Orde do 22 de decembro de 2005 que desenvolve o artigo 23.5 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, en canto á anulación e á baixa en contabilidade de determinadas débedas, prevé a anulación e a baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección da Axencia Tributaria de Galicia teñen a ben establecer o seguinte:
Disposición única
Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, a Axencia para a Modernización Tecnolóxica de Galicia (en diante, Amtega) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración xeral da Xunta de Galicia, entidades públicas instrumentais e demais entes públicos, cuxa competencia de recadación en período executivo teñan asumido os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. A Amtega executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán da Amtega e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Terceiro. As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros o 31 de decembro de 2024.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de abril de 2025
RESOLUCIÓN do 16 de setembro de 2025 pola que se notifican as resolucións da presidenta do Fondo Español de Garantía Agraria (FEGA) relativas á asignación complementaria de dereitos de axuda básica á renda para a sostibilidade da reserva nacional da campaña 2024 e dos casos pendentes da campaña 2023 e a denegación das solicitudes de dereitos de axuda básica á renda para a sostibilidade pendentes da campaña 2023.
Fondo Galego de Garantía Agraria — III. Outras disposicións — 30/09/2025

Para os efectos de establecer en Galicia o procedemento da solicitude para a asignación de dereitos de axuda básica á renda para a sostibilidade procedentes da reserva nacional da campaña 2024, no marco establecido polo Real decreto 1045/2022, do 27 de decembro, sobre dereitos de axuda básica á renda para a sostibilidade da política agraria común, publicouse a Orde da Consellería do Medio Rural do 27 de febreiro de 2024 pola que se regula a aplicación dos pagamentos directos á agricultura e á gandería e das axudas ao desenvolvemento rural suxeitas ao sistema integrado de xestión e control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, e deu traslado dos expedientes á persoa titular da Presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 de devandito Real decreto 1045/2022, a persoa titular da Presidencia do FEGA comunicoulle ao Fogga, para a súa notificación ás persoas solicitantes, a resolución sobre a asignación de solicitudes de dereitos de axuda básica á renda para a sostibilidade da reserva nacional.
Así mesmo, tras a análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes da campaña regulada na Orde da Consellería do Medio Rural do 15 de marzo de 2023 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Conforme o anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/dereitos/dereitos-abrs-23-27) as resolucións da presidenta do FEGA relativas á asignación complementaria de dereitos de axuda básica á renda para a sostibilidade da reserva nacional da campaña 2024 e os casos pendentes da campaña 2023 e a denegación das solicitudes de dereitos de axuda básica á renda para a sostibilidade pendentes da campaña 2023.
Segundo. Contra a resolución da persoa titular da Presidencia do FEGA as persoas interesadas poderán interpor recurso de alzada ante a persoa titular do Ministerio de Agricultura, Pesca e Alimentación no prazo dun mes, contado desde o día seguinte á publicación desta notificación no
Diario Oficial de Galicia
.
Santiago de Compostela, 16 de setembro de 2025
RESOLUCIÓN do 16 de setembro de 2025 pola que se notifica a retirada de dereitos de axuda básica á renda para a sostibilidade pola non activación nas campañas 2022-2023.
Fondo Galego de Garantía Agraria — III. Outras disposicións — 30/09/2025

De conformidade co disposto no artigo 15.3 do Real decreto 1048/2022, do 27 de decembro, sobre a aplicación, a partir de 2023, das intervencións en forma de pagamentos directos e o establecemento de requisitos comúns no marco do Plan estratéxico da política agrícola común, e a regulación da solicitude única do sistema integrado de xestión e control, por non ter activados os ditos dereitos durante dous anos consecutivos, procede a retirada deles, pasando á Reserva Nacional.
Consonte co anterior, esta dirección
Primeiro. Facer pública a notificación na web do Fondo Galego de Garantía Agraria (Fogga) (https://fogga.xunta.gal/gl/pac/dereitos/dereitos-abrs-23-27) da resolución de retirada de dereitos de pagamento básico do ano 2024 pola non utilización dos mesmos en dúas campañas consecutivas.
Segundo. Contra esta resolución, que non pon fin á vía administrativa, as persoas interesadas poderán interpoñer recurso de alzada, ante a presidenta do Fogga, no prazo dun mes contado desde o día seguinte ao desta publicación, consonte co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 16 de setembro de 2025
RESOLUCIÓN do 18 de setembro de 2025 pola que se lle dá publicidade aos convenios de colaboración subscritos no segundo cuadrimestre do ano 2025.
Axencia Galega das Industrias Culturais — III. Outras disposicións — 30/09/2025

O artigo 15 da Lei 1/2016, do 18 de xaneiro, de transparencia e bo goberno impón a cada Consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos pola Axencia Galega das Industrias Culturais no segundo cuadrimestre do ano 2025, que se incorpora como anexo a esta resolución.
Santiago de Compostela, 18 de setembro de 2025
RESOLUCIÓN do 22 de setembro de 2025 pola que se fan públicas as subvencións concedidas ao abeiro da Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU301E).
Augas de Galicia — III. Outras disposicións — 30/09/2025

O 11 de abril de 2025 publicouse no
Diario Oficial de Galicia
a Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU301E) en diante, resolución de convocatoria.
O 21 de xullo de 2025, a Dirección de Augas de Galicia, por delegación da Presidencia de Augas de Galicia, ditou a resolución de concesión das axudas ás persoas beneficiarias para as que había crédito suficiente.
O 8 de setembro de 2025 publicouse no
Diario Oficial de Galicia
a Resolución do 27 de agosto de 2025 pola que se amplía o crédito previsto na Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU301E).
O 12 de setembro de 2025, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas ás persoas beneficiarias que estaban na lista de espera por exceder o límite de crédito previsto na resolución de convocatoria antes da ampliación de crédito.
Segundo o recollido na resolución de convocatoria, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións reguladas ao abeiro desta resolución fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da resolución de convocatoria,
Publicar no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 22 de setembro de 2025
RESOLUCIÓN do 19 de setembro de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade dos convenios de colaboración subscritos por esta consellería no segundo cuadrimestre do ano 2025.
Consellería de Presidencia, Xustiza e Deportes — III. Outras disposicións — 30/09/2025

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Consellería de Presidencia, Xustiza e Deportes nos meses de maio, xuño, xullo e agosto do ano 2025, que se incorpora como anexo I a esta resolución.
Artigo 2
Dar publicidade a un convenio subscrito pola Consellería de Presidencia, Xustiza e Deportes no mes de abril, pendente de publicar no primeiro cuadrimestre do 2025, que se incorpora como anexo II a esta resolución.
Santiago de Compostela, 19 de setembro de 2025
RESOLUCIÓN do 23 de abril de 2025, da Dirección Xeral de Ordenación e Innovación Educativa, pola que se fai pública a convocatoria para a incorporación de novas seccións bilingües en centros sostidos con fondos públicos de ensino non universitario para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 05/05/2025

Co obxecto de realizar a convocatoria de autorización de novas seccións bilingües en centros sostidos con fondos públicos de ensino non universitario para o curso 2025/26, esta dirección xeral resolve anunciar:
Primeiro. Que a regulación e a convocatoria de incorporación de novas seccións bilingües para o curso 2025/26 estará dispoñible no portal educativo da Consellería de Educación, Ciencia, Universidades e Formación Profesional, http://www.edu.xunta.gal/portal
Segundo. Que os centros que desexen impartir o programa de seccións bilingües deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Terceiro. Que o prazo de presentación de solicitudes comezará o día seguinte ao da publicación deste anuncio no Diario Oficial de Galicia e rematará o día 31 de maio de 2025.
Santiago de Compostela, 23 de abril de 2025
RESOLUCIÓN do 31 de xullo de 2025 pola que se dá publicidade da encomenda de xestión a Tragsatec para o desenvolvemento do produto turístico de natureza da gran ruta da RBTGX no marco do proxecto 0293_Geres_Xures_mais_sustentavel_1_p, cofinanciado polo Feder nun 75 % no marco do Programa operativo de cooperación transfronteiriza España-Portugal (POCTEP 2021-2027).
Axencia de Turismo de Galicia — III. Outras disposicións — 14/08/2025

Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, publícase no
Diario Oficial de Galicia
o contido mínimo da seguinte resolución:
Resolución do 31 de xullo de 2025 da encomenda de xestión a Tragsatec para o desenvolvemento do produto turístico de natureza da gran ruta da RBTGX no marco do proxecto 0293_Geres_Xures_mais_sustentavel_1_p, cofinanciado polo Feder nun 75 % no marco do Programa operativo de cooperación transfronteiriza España-Portugal (POCTEP 2021-2027).
– Actividade: a encomenda comprende a realización dos traballos conducentes ao desenvolvemento do produto turístico de natureza da gran ruta da reserva da biosfera transfronteiriza Gerês-Xurés (RBTGX) no marco do proxecto POCTEP 0290 Gêres Xurés mais sustentavel_1_P -en relación coa parte galega-: traballo de campo, catalogación e inventario de recursos (contidos que alimentarán a plataforma da actividade 2) como consecuencia da participación da Xunta de Galicia no anterior 0220_Gêres_Xurés_dinamico_1_E, cofinanciado polo Feder nun 75 % no marco do Programa operativo de cooperación transfronteiriza España-Portugal (POCTEP 2014-2020), concretando esa participación na actividade 1 (Construíndo unha RBTGX máis sustentable: produtos turísticos socialmente máis relevantes).
– Natureza e alcance da xestión: esta encomenda ten natureza intersubxectiva, ao ter Tragsatec a consideración de medio propio instrumental e de servizo técnico da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de execución: a encomenda de xestión comprende desde o día seguinte ao da recepción da dita encomenda ata o 15 de outubro de 2025.
Santiago de Compostela, 31 de xullo de 2025
CORRECCIÓN DE ERROS. Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas para o programa Nexos para fomentar a cooperación entre as pemes e os demais axentes do Sistema rexional de innovación, a través do apoio a proxectos colaborativos de investigación, desenvolvemento e innovación orientados ao mercado e aliñados cos retos e prioridades identificados na RIS3 Galicia 2021-2027, cofinanciadas pola Unión Europea nun 60 % no marco do programa de Galicia Feder 2021-2027, e se procede á súa convocatoria para o ano 2025 (código de procedemento IN852A).
Axencia Galega de Innovación — III. Outras disposicións — 14/08/2025

Advertido un erro na citada resolución, publicada no
Diario Oficial de Galicia
número 153, do martes 12 de agosto de 2025, cómpre facer a seguinte corrección:
No artigo 33, na páxina 43900, onde di:
«a) Prazos de execución:
Períodos de execución dos gastos subvencionables:
Debe dicir:
«a) Prazos de execución:
Períodos de execución dos gastos subvencionables:
EXTRACTO da Orde do 1 de agosto de 2025 pola que se establecen as bases reguladoras xerais e se convocan para o ano 2025, en réxime de concorrencia non competitiva, axudas para fomentar a remuda xeracional no sector pesqueiro, financiadas polo Fondo Europeo Marítimo, de Pesca e de Acuicultura (FEMPA) (código de procedemento PE610C).
Consellería do Mar — III. Outras disposicións — 14/08/2025

BDNS (Identif.): 851345.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/851345
Primeiro. Persoas beneficiarias
Poderán ser beneficiarias das subvencións as persoas físicas ou xurídicas, armadoras de buques pesqueiros inscritos no Rexistro de Buques Pesqueiros da Comunidade Autónoma de Galicia, que faciliten o embarque dos/das estudantes dos ciclos formativos náutico-pesqueiros que necesiten un período de embarque nun buque de pesca para obter un título profesional pesqueiro, de acordo co Real decreto 36/2014, do 24 de xaneiro, polo que se regulan os títulos profesionais do sector pesqueiro.
O buque debe ter o seu porto base na Comunidade Autónoma de Galicia e atoparse de alta na 3ª lista do Rexistro de Buques e Empresas Navieiras. Ademais, a persoa beneficiaria debe ter a súa sede social na Comunidade Autónoma de Galicia.
Segundo. Obxecto
A orde ten por obxecto establecer as bases reguladoras xerais, e a convocatoria para o ano 2025, para a concesión, en réxime de concorrencia non competitiva, de axudas financiadas polo FEMPA, para fomentar a experiencia e a remuda xeracional a través da formación dos/das estudantes dos ciclos formativos náutico-pesqueiros, de cara a facilitar o seu embarque e a súa formación a bordo (código de procedemento PE610C).
Terceiro. Bases reguladoras
Orde do 1 de agosto de 2025 pola que se establecen as bases reguladoras xerais e se convocan para o ano 2025, en réxime de concorrencia non competitiva, axudas para fomentar a remuda xeracional no sector pesqueiro, financiadas polo Fondo Europeo Marítimo, de Pesca e de Acuicultura (FEMPA) (código de procedemento PE610C).
Cuarto. Contía
Para a concesión destas subvencións destinarase un crédito total de trescentos cincuenta mil euros (350.000,00 €), con cargo á aplicación orzamentaria 16.03.422K.770.1, código de proxecto 202300177, dos orzamentos xerais da Comunidade Autónoma de Galicia para o ano 2025.
Quinto. Prazo de presentación de solicitudes
O prazo de presentación de solicitudes comezará en sete (7) días hábiles contados a partir do día seguinte ao da publicación desta convocatoria no
Diario Oficial de Galicia
e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será obxecto de publicación no
Diario Oficial de Galicia
e na páxina web da Consellería do Mar, co fin de pechar anticipadamente o prazo de presentación de solicitudes.
b) O 30 de setembro de 2025.
Santiago de Compostela, 1 de agosto de 2025
RESOLUCIÓN do 30 de xullo de 2025 pola que se dá publicidade á resolución de concesión das axudas para a mellora da capacidade da innovación das empresas en Galicia, a través do financiamento das actividades integradas en plans de deseño e innovación (programa Igape Innova) para o ano 2025 (código de procedemento IG408L).
Instituto Galego de Promoción Económica — III. Outras disposicións — 01/08/2025

Mediante a Resolución do 13 de xaneiro de 2025 (DOG núm. 8, do 14 de xaneiro), publicáronse as bases reguladoras das axudas para a mellora da capacidade da innovación das empresas en Galicia, a través do financiamento das actividades integradas en plans de deseño e innovación (programa Igape Innova) e para proceder á súa convocatoria para o ano 2025, en réxime de concorrencia competitiva (código de procedemento IG408L).
As ditas bases establecen no seu artigo 16.4 que o anuncio da publicación do texto completo da resolución definitiva na web do Igape será obxecto de publicación no
Diario Oficial de Galicia
de acordo co artigo 45 da Lei 39/2015, do 1 de outubro, do procedemento administrativo común das administracións públicas.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva de data do 30 de xullo de 2025 de concesión das axudas para a mellora da capacidade da innovación das empresas en Galicia, a través do financiamento das actividades integradas en plans de deseño e innovación (programa Igape Innova) no enderezo https://www.igape.gal/gl/resolucions-definitivas y https://spiga-sed.igape.es
O texto completo non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que as persoas interesadas accedan á oficina virtual do Igape, no enderezo https://spiga-sede.igape.es/publicaciones, utilizando o seu NIF, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderán interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso dez días naturais desde a súa posta a disposición sen que se accedese ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo de un mes contado a partir do día seguinte ao acceso á resolución individual, ou desde que se entenda rexeitada polo transcurso dez días naturais desde a súa posta á disposición sen que se accedese ao seu contido.
Santiago de Compostela, 30 de xullo de 2025
DECRETO 71/2025, do 4 de agosto, polo que se nomea a Ignacio López-Chaves Castro presidente da Comisión Galega da Competencia.
Consellería de Emprego, Comercio e Emigración — II. Autoridades e persoal — 12/08/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 28 dos estatutos do Instituto Galego do Consumo e da Competencia, aprobados polo Decreto 118/2016, do 4 de agosto, por proposta do conselleiro de Emprego, Comercio e Emigración, e logo da deliberación do Consello da Xunta de Galicia na súa reunión do catro de agosto de dous mil vinte e cinco,
Nomear a Ignacio López-Chaves Castro presidente da Comisión Galega da Competencia, renovando o seu mandato.
Santiago de Compostela, catro de agosto de dous mil vinte e cinco
RESOLUCIÓN do 29 de xullo de 2025 pola que se ordena a publicación do Acordo do Consello da Xunta de Galicia do 28 de xullo de 2025 polo que se aproba a modificación da relación de postos de traballo.
Consello Consultivo de Galicia — III. Outras disposicións — 01/08/2025

O Consello Consultivo de Galicia, creado pola Lei 9/1995, do 10 de novembro, e regulado na actualidade pola Lei 3/2014, do 24 de abril, é o supremo órgano consultivo da Xunta de Galicia e das administracións públicas da Comunidade Autónoma de Galicia, e actúa con independencia respecto de calquera órgano e, en garantía dela, goza de autonomía orgánica e funcional, sen estaren os seus membros ligados por ningún mandato imperativo.
A aprobación da relación de postos de traballo do Consello Consultivo de Galicia xustifícase polas necesidades funcionais e organizativas actuais tras a modificación operada polo Decreto 40/2025, do 9 de xuño, polo que se modifica o Regulamento de organización e funcionamento do Consello Consultivo de Galicia, aprobado polo Decreto 91/2015, do 18 de xuño.
En consecuencia, por proposta do Consello Consultivo de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma, o Consello da Xunta de Galicia, na súa reunión do día 28 de xullo de 2025, adoptou o seguinte acordo:
Primeiro. Aprobar a modificación da relación de postos de traballo do Consello Consultivo de Galicia que se xunta como anexo deste acordo.
Segundo. Ordenar a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 28 de xullo de 2025, relativo á aprobación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no
Diario Oficial de Galicia
como anexo desta resolución.
Santiago de Compostela, 29 de xullo de 2025
DECRETO 69/2025, do 21 de xullo, polo que se aproba a bandeira da entidade local menor de Morgadáns, no concello de Gondomar (Pontevedra).
Consellería de Presidencia, Xustiza e Deportes — III. Outras disposicións — 01/08/2025

A entidade local menor de Morgadáns, no concello de Gondomar (Pontevedra), considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases do réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica de Galicia e por proposta da persoa titular da Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día vinte e un de xullo de dous mil vinte e cinco,
Artigo único
Aprobar a bandeira da entidade local menor de Morgadáns, no concello de Gondomar (Pontevedra), organizada do seguinte xeito e da cal se achega como anexo unha representación gráfica:
Terzada. De verde ao centro cunha pinza de canteira de amarelo. Á hasta e ao batente de amarelo con senllas cabezas de cabalo ao natural e sobre ondas azuis.
Santiago de Compostela, vinte e un de xullo de dous mil vinte e cinco